Is- Sinagoga tal- Filosofi Il- kelma Sinagoga ġejja mill- Grieg — ġemgħa ta' nies miġburin flimkien — u l- lok fejn jinġemgħu, jissejjaħ ukoll Sinagoga. Il- kelma Filosofi, minn żewġ kelmiet Griegi — Filo, li tfisser "Tħobb" u Sofija, li tfisser "Għerf," tindika bniedem li jħobb il- għerf. Immela Sinagoga tal- Filosofi tfisser "ġemgħa ta' nies li jħobbu l- għerf." L- eżerċizzju, hekk imsejjaħ tas- Sinagoga, li jsir fis- Soċjetà, huwa ordinat biex wieħed ikun imħarreġ fil- prattika li jikkomunika ma' min ikun ikun, xi tagħlim, xi verità, xi persważjoni skont l- okkażjoni jew iċ- ċirkustanza, li jkun jinsab fiha, biex dejjem iżjed jagħmel il- ġid. Il- materjal għall- eżerċizzju tas- Sinagoga tal- Filosofi għandu jittieħed jew mill- Proverbji ta' missirijietna, jew mit- tagħlim tal- Ispirtu s- Santu, jew ta' Kristu, jew tal- appostli, mill- Iskrittura Mqaddsa, jew mit- tagħlim tal- maestri kattoliċi, dommatiċi, moralisti, axxetiċi u mistiċi. Meta s- soċji u l- kandidati u l- magħżulin jinġabru flimkien għall- eżerċizzju tal- Filosofi joqogħdu bilqiegħda silenzjużi għal tliet minuti bi preparazzjoni; u mbagħad bilwieqfa jkantaw jew jgħidu il- "Gaude Maria Virgo, etc." iroddu s- salib u jinbdew il- fili tal- Għerf, kulħadd bilqiegħda dejjem, anke min jgħid is- sentenza. Is- Superjur li għandu jippresiedi m' għandux jippermetti ripetizzjonijiet ta' sentenzi almenu fl- istess laqgħa assenjata, u bejn sentenza u oħra jqiegħed pawsa żgħira għar- riflessjoni. Kultant is- Superjur jistaqsi għal liema ċirkostanza tkun addattata dik is- sentenza li tkun intqalet. Permezz ta' dan l- eżerċizzju tas- Sinagoga tal- Filosofi s- Soċjetà tkun qiegħda tipprattika ruħha biex tesegwixxi l- ewlieni fini tagħha li tgħallem lill- oħrajn. Mhux li wieħed jisma' iżda li wieħed jaħseb u jirrifletti jagħmel il- ġid lilu nnifsu, u hija ħaġa naturali li ssir oġġett ta' riflessjoni jew ta' meditazzjoni sentenza li ma tkunx imbulmata fil- moħħ għall- qosor tagħha. Kull sentenza wieħed għandu jibdieha dejjem b' din l- istess formola: "Taf x' naf ingħid"; għaliex għal din l- espressjoni l- ispirtu naturali jingħafas bil- kurjożità u b' hekk għall- ħerqa li jara xi jkun sejjer jingħad, il- verità tas- sentenza tidħol aktar fl- impressjoni. Is- Superjur għandu dejjem jiftaħ il- fili tal- Għerf billi jgħid lill- preżenti: "Aħwa tiegħi, xejn ma jiswa li wieħed ikun jaf, jekk ma jipprattikax dak li jkun tgħallem, anzi għandu jistenna ġudizzju aktar iebes u qalil". Allura wieħed wara l- ieħor, b' leħen ċar u bis- sens, u bil- mod jesponi s- sentenza li jkun għażel, jew li tkun ġiet f' rasu. Meta jiskorri l- ħin iffissat għall- attendenza tas- Sinagoga, allura s- Superjur jikkonkludi billi jgħid: "Ħadd ma jista' jgħaddi ħajja tajba, ordinata fil- paċi, mingħajr il- prudenza li wieħed ma jista' qatt jakkwistaha, jekk ma jismax it- tagħlim tal- veri għorrief: għalhekk ngħożżu dejjem il- verità biex il- verità teħlisna minn kull qerq u ma ngħidu qatt li m' għandniex bżonn nisimgħu, xħin hemm miktub li għaref li jisma' jkun aktar għaref minn dak li jitkellem." Sinagoga tal- Filosofi. Eżemplari jew mudell rigward il- fili fil- kors. Taf x' naf ingħid: Li l- bniedem jipproponi u Alla jiddisponi. Li l- virtù tingħaraf waqt il- prova. Li min jitlob, jaqla' . Li fid- dinja kollox hu fuq l- inċertezza. Li kulħadd jagħti minn dak li għandu. Li ħadd ma jagħmel xejn għal xejn. Li riħ ta' siegħa jnaddaf qiegħa. Li mhux min jibda tajjeb, iżda min jispiċċa tajjeb, jieħu l- kuruna. Li mhux il- virtù iżda l- kawża tal- virtù għandha l- ħlas quddiem Alla. Li min ma jeħux paċenzja jkollu jsofri d- dannu. Li tassew qaddis min jitgħakkes. Kull deni ħudu b' ġid. Li kif tagħmel jagħmlulek. Li min jittarraf jiġġarraf. Li kulħadd jaħsad dak li jkun żera' . Li s- siġar jintgħarfu mill- frottijiet tagħhom. Li min iżomm l- ordni, l- ordni jżomm lilu. Li min ħalqek mingħajrek ma jsalvakx mingħajrek. Aħseb dejjem x' jiġi wara. Li mhux kulma jleqq hu deheb. Li kulħadd jista' jinqeda bil- jedd tiegħu. Li l- kbir għadu ġej. Li l- ġid li jiġi mid- deni ma fihx barka. Li s- silenzju hu l- kultura tal- ġustizzja. Li min jobdi jkanta dejjem vittorja. Li mingħajr il- prudenza kull virtù ssir vizzju. Titfax kliem fejn m' hemmx smigħ. Li l- maħfra hi l- vendetta tan- nisrani. Li dak li ma tridx lilek, tagħmlux lil għajrek. Li kollox joħroġ mill- qalb. Li min irid, jista' . Li min iżeblaħ in- nuqqasijiet żgħar, bil- ftit il- ftit jaqa' fil- kbar. Li akbar ma int, akbar hemmek. Li aħjar ħabib fis- suq minn mitt skud fis- senduq. Li min ikun sab ħabib tajjeb ikun sab teżor. Li fejn tħobb il- qalb jimxu r- riġlejn. Li l- ħuta ż- żgħira qatt ma belgħat il- kbira. Li l- ewwel ma tiekol l- għajn. La ddardarx l- għajn li tixrob minnha. Staqsi lill- imġarrab. Li f' dan il- wied tad- dmugħ la tistenniex ferħ. Li wara d- daħq jiġi l- biki. Li qgħadna mhuwiex hawn. Li mewt u xita Alla jaf meta. Li d- deni ilqagħlu mill- ewwel. Li min ipaxxi s- seftur tiegħu jkollu jġarrab id- diżubbidjenzi tiegħu. Li bil- kelma t- tajba toħroġ il- far mit- toqba. Li l- virtù qiegħda fin- nofs. Li id taħsel il- oħra. Li m' għandux wieħed iħares lejn il- kwantità iżda lejn il- kwalità. Li n- natura ma tafx tgħid biżżejjed. Li ħadd ma jfittex dak li ma jagħrafx. Li m' hemmx effett mingħajr kawża. Li min iħobb 'l Alla jħobb ix- xbieha tiegħu. Li xejn m' hawn mingħajr is- sinjal proprju tiegħu. Li dak li joħroġ mill- qalb juri l- kwalità tagħha stess. Li min ifittex, isib. Li min għandu ż- żmien ma jistenniex żmien. Li kollox għandu waqtu. Li nitfa ħmira tħassar l- għaġna kollha. Li min ma jridx l- għanqbut joqtol il- brimba. Li min jiċċekken, jiġi eżaltat. Li l- ilsien tal- laħam u jxoqq l- għadam. Li l- kelma tqanqal, iżda l- eżempju jkarkar. Li bil- qatra l- qatra timtela l- ġarra. Li l- qalb tal- bniedem hija profondità ta' malizzja. Li l- ħelu wisq idardar. Li min ħa l- ħajja jieħu l- mewt. Li mill- abbundanza tal- qalb jitkellem il- ħalq. Li l- qatra tal- ilma tħaffer il- ġebla mhux bil- forza tagħha, imma għax taqa' spiss. Li tmur fejn tmur, issib hemm is- salib jistenniek. Li min hu umli, ma jeħux għalih. Li min jerfa' salibu, salibu jerfa' lilu. Li fil- qalb hemm jew il- Kreatur jew il- kreatura, iżda qatt it- tnejn flimkien. Li ż- żmien isajjar il- bajtar. Li l- iblah jinżamm b' għaref, jekk iħares is- silenzju. Li n- nar jipprova d- deheb. Li s- saħħa tal- ġisem il- paċi tal- qalb. Li l- inkwiet jimxi dejjem mal- lablabi u mal- kurjuż. Li min irid in- nar, ifittxu hu. Li kull mibdi mitmum. Li s- swat ħiereġ mill- ġenna u min iduqu jithenna. Li xejn ma jaf min ma ġarrabx. Li wieħed daqskemm jaħdem, jitħallas. Li Alla jrieġi u jiggverna kollox għall- volontà tiegħu. Li min jgħin ruħu, Alla jgħinu. Li min jagħmel id- deni, id- deni jiġri warajh. Li min jibża' joqgħod attent. Li baħri tajjeb jintgħaraf fil- maltemp. Li kontra l- mewt m' hemmx forza la tat- tabib u lanqas tal- mediċini. Li l- apparenza tqarraq. Li m' hemmx veru għerf, fejn ma hemmx biża' ta' Alla. Li min għamel il- ħażen hu mbeżża' . Li jiswew aktar il- fatti mill- kliem. La torbotx rasek qabel ma tkun drabtha. Li min iħobb bniedem, iħobb ukoll kulma għandu x' jaqsam miegħu. Li l- misruq jenħtieġ li jintradd. Li min jobgħod bniedem, jobgħod ukoll kulma għandu x' jaqsam miegħu. Li jiġġudika tajjeb u rettament, min hu mneżża' minn kull passjoni. Li min jiskonġra, irid ikun pur. Li kollox safi għas- safjin u kollox imtebba' għall- imtebbgħin. Li min iħobb jissoporti. Li moħħ kwiet jirrifletti bħall- ilma kalm. Li għal kull ħatba hemm il- mannara. Li m' hemmx saħħa, la fir- ruħ u lanqas fil- ġisem, fejn m' hemmx paċi, dieta u ferħ. Li min ma jridx jinħaraq, jitbiegħed min- nar. Li l- għaref hu ħafif biex jisma' iżda hu tqil biex jitkellem. Li mix- xbieha jintgħaraf l- oġġett tagħha. Li bogħod mill- għajn, bogħod mill- qalb. Li l- unjoni tagħmel il- forza. Li l- prosperità tas- soċjetà umana, toħroġ mill- kura tat- tfal. Li min iħallat l- utli mal- ħelu hu magħġub minn kulħadd. Li tant wieħed jaf, kemm iżomm fil- memorja. Li l- bnedmin huma ġisem wieħed, membri wieħed għall- ieħor. Li l- eżempju huwa triq qasira. Li tuffieħa mħassra tħassar kannestru mimli. Li l- ispirtu huwa lest, imma l- laħam hu marid. Li t- tajjeb huwa tajjeb minn kullimkien. Li min jorqod, ma jaqbadx ħut. Li xrara nar tkebbes bosk. Li min jitkellem wisq, spiss jiżbalja. Kelb rieqed la tqajmux. Li t- tifħir huwa velenu ħelu. Li min ma jimpurtahx u la minn unuri u la minn tmaqdir, issib li għandu f' qalbu paċi kbira. Li l- ilsien iħabbat fejn is- sinna tuġa' . Li l- mard huwa żjarat ta' Alla. Li giddieb darba, giddieb dejjem. Li nbid u korla jikxfu l- intern. Li l- esperjenza hija majjistra. Li kull wieħed għalih innifsu u għal kulħadd. Li min jiġbed ħafna, jaqta' l- ispaga. Li Alla biss ma jistax jiżbalja. Li minn kliemu jintgħaraf il- bniedem. Li l- flus iservu ta' benefiċċju għall- fqir u ta' jasar għax- xħiħ. Li l- injoranza hija omm il- miżerja. Li għall- magħmul m' hemmx kunsill. Li l- ajru għandu għajnu u l- ħajt għandu widintu. Li kontra Alla m' hemmx parir. Li vizzju jsejjaħ 'il ieħor. Li fil- feliċità raġuni, u fl- infeliċità paċenzja. Li l- imħabba u l- fidi jidhru mill- opri. Li min iżjed jixtieq, iżjed jiddejjaq. Li ġid isib 'il ieħor. Li min joqgħod sewwa miegħu nnifsu, joqgħod sewwa ma' kulħadd. Li ftit lil kull wieħed ma jagħmel deni lil ħadd. Li l- ingann jinħeba f' dak li jkun jogħġob. Li ż- żmien jagħmel is- susa. Li kull jum għandu hemmu. Li bl- iżbalji titgħallem. Li ħadd mhu mingħajr difett. Li min ma jafx jobdi, ma jafx jikkmanda. Li ebda dnub mingħajr rimors. Li ħadd ma jsir mgħallem f' ġurnata. Li kulħadd jaħseb dak li jixtieq. Li min ma jafx jigdeb, jaħseb li kulħadd jgħid il- veru. Parir ta' xiħ u għajnuna ta' ġuvni. Li kif hu r- rettur, hekk huwa l- poplu. Li l- poplu jkollu dak il- gvern li jkun jistħoqqlu. Li skont il- ħajja l- mewt. Li skont il- paga x- xogħol, u skont ix- xogħol il- paga. Li ma jistax ikollok għasel, u ma jkollokx dubbien. Li kull kreatura għandha n- natura tagħha. Li s- suppervja hija bint l- injoranza. Li l- għażż hu missier il- vizzji. Li ħsieb riżolut m' għandux widnejn. Li l- glorja għal min jiskot, għal min isofri, u għal min jaħdem. Li min jitkellem jiżra' u min jiskot jiġbor. Li min ma jafx jiskot ma jafx igawdi. Li min ma jafx jiskot ma jafx jitkellem. Li x- xitan hu kaċċatur, sajjied u nassab. Li min imur bil- mod, imur tajjeb. Li fi żmienu kollox tajjeb. Li l- mezzi ma jonqsux lil min irid. Li ħidma u sabar sal- qabar. Li kull sforz huwa fieragħ, jekk Alla ma jissiħibx. Li mħabba l- gula jinqabad il- ħut. Li jkun jixbah lil Alla, min ipatti d- deni bil- ġid. Li meta Alla jagħżel 'il xi ħadd għal xi fini, jagħtih il- mezzi kollha għall- fini. Li ż- żmien jgħaddi u miegħu jġorr kollox. Li l- indiema timxi wara d- dnub. Li min hu umli jsib grazzja quddiem Alla. Li Alla jsawwat 'il min iħobb. Li Alla ma jħallasx bin- nhar ta' Sibt. Li kulma hu tajjeb fil- kreatura hu infinitament tajjeb fil- Kreatur. Li Alla ma jaċċettax doni ħżiena. Li n- natura tfittex mhux 'l Alla imma l- bnedmin b' xhud tal- opri tajba tagħha. Li n- nagħġa timxi wara r- ragħaj tagħha. Li l- għana mhuwiex virtù. Li l- bniedem tajjeb mit- teżor tajjeb ta' qalbu, jġib barra ħwejjeġ tajba. Li l- għedewwa tal- bniedem niesu. Li fis- saltna tas- smewwiet ma jidħolx min ma jsirx bħal tifel żgħir. Li min m' għandux l- ispirtu ta' Kristu mhuwiex ta' Kristu. Li kull ġid jagħmlu Alla. Li ħadd ma jista' jintefaħ, għax kollox minn Alla. Li tas- Sinjur hija l- art u kulma fiha. Li l- inkwiet ma jiġix minn Alla, għax Alla hu Alla tal- paċi. Li fejn m' hemmx imħabba lanqas m' hemm Alla. Li min jiżra' fil- laħam, mil- laħam jaħsad taħsir. Li Alla ħalaq kollox għalih innifsu. Li f' kollox tindaħal il- Providenza ta' Alla. Li Alla ma jinqediex b' kulħadd għall- ġid tal- proxxmu. Li min jaħseb li hu wieqaf, jindokra li ma jaqax. Li l- ġust qatt mhu abbandunat, lanqas uliedu ma jittallbu l- ħobż. Li min jiżra' fl- ispirtu, mill- ispirtu tassew jaħsad il- ħajja eterna. Li l- laħam u l- ispirtu kontra xulxin. Li m' hemmx konfużjoni għal dawk li jittamaw f' Alla. Li x- xogħol hu salmura tal- ġisem. Li d- deni jirritorna lura minn bwieb magħluqa. Kun għaqli fil- ħwejjeġ kollha. Aħrab id- deni u d- deni jaħarbek. Li min ma jagħmilx il- ħażen lanqas ma jaħseb ħażin. Li l- bniedem hu dak stess li jkun jaħseb. Li hi ħaġa ta' bniedem li jiżbalja, imma hija ħaġa ta' Alla li jaħfer. Li ħabib veru hu dejjem ħabib. Li jekk Alla hu magħna, xejn ma jista' jkun kontra tagħna. Li l- bniedem hu ħaddiem tal- feliċità tiegħu stess. Li bla tarf hu n- numru tal- boloh. Li qalb tajba tassew tifraħ mal- ferħanin u tibki mal- imbikkijin. Li kollox hu tajjeb li jibagħtilna Alla. Li għandek tikkundanna l- ħtija, u mhux 'il min għamilha. Li s- suspett hu l- velenu tal- ħbiberija. Li ħadd ma jista' jintilef fi triq dritta. Li qatt ma tinġabar kelma li tkun ħarġet mill- ħalq. Li meta jingħalaq bieb, jinfetaħ ieħor. Li eżempju nobbli jagħmel ħafif dak li hu tqil għall- eżerċizzju. Li l- memorja ġġib fil- ħsieb l- assenti tagħna. Li dak hu għaref li f' kollox jaħseb f' Alla. Li min jgħix tajjeb hu l- aħjar predikatur. Li l- opri huma denji ta' min jagħmilhom. Li l- imħabba mhux fil- kliem iżda fl- opri. Li Alla jumilja, u Alla jeżalta. Li qatt ma jista' jkun għaref min ma jaħsibx. Agħmel id- dmir li hu l- aktar qrib lejk. Li t- tiżjin tad- dar huma l- ħbieb li jiffrekwentawha. Li kelma waħda hi biżżejjed għal min jifhem tajjeb. Li min jaħseb fl- inġurja li rċieva, ikun ħafer bin- nofs. Li min jaħfer, jagħmel tassew bħalma jagħmel Alla. Li fejn m' hemmx ġid ġewwa, ma joħroġx ġid barra. Li s- sabiħ hu milqugħ kullimkien. Li ma jogħġobx lil Alla min ikun irid jogħġob lilu nnifsu. Li l- feliċità hija fjur naturali tad- dmir magħmul. L- ewwel ifforma lilek u mbagħad l- oħrajn. Li min jagħti lill- foqra jkabbar żgur il- maħżen tiegħu. Li l- ferħ hu għajnuna għall- virtujiet. Li l- ħajja mhijiex vittorja iżda hija veru kumbattiment. Li l- ħlas tad- dnub hija l- mewt. Li min jirreżisti lis- superjuri jirreżisti lill- volontà ta' Alla. Li Alla hu terribbli fil- ħsibijiet tiegħu fuq ulied il- bnedmin. Li quddiem Alla m' hemmx rispett ta' persuni. Li kulħadd huwa suġġett għad- dnub. Li ma jafx isofri, min jixtieq li s- sofferenza tgħaddi. Li t- triq tal- ġenna hija dejqa wisq. Li Alla ħabbna qabel ma ħabbejnieh aħna. Li kollox hu minn Alla, u permezz ta' Alla u għal Alla. Li Satana jbiddel lilu nnifsu f' anġlu tad- dawl biex iqarraq. Li Kristu fid- dinja kien ippersegwitat. Li x- xewqa tal- flus hija l- għerq ta' kull deni. Li min ibati ma' Kristu, isaltan miegħu. Li l- uniku għadu tal- bniedem huwa d- dnub. Li min huwa vojt, jagħmel il- ħsejjes. Li jidneb min ma jaħsibx. Li b' Alla ħadd ma jidħak. Li Alla hu dejjem l- istess, u qatt ma jitbiddel. Li aħjar il- jum tal- mewt mill- jum tat- twelid. Li Alla jikkomunika mar- ruħ, meta hija tagħraf ix- xejn tagħha u l- miżerji tagħha. Li l- mewt tbeżża' tabilħaqq. Li fid- dinja m' hawn xejn hekk serju daqs il- mewt. Li l- effett jipprietka fuq il- kawża. Li l- inġustizzji tad- dinja jgħidu ċar li hemm infern. Li ħadd ma jista' jħoss li l- ħażin għandu jkollu premju ta' ħżunitu. Li min ikun ħeles mill- ġudizzju tal- bniedem mhuwiex sejjer jeħles dak ta' Alla. Li ebda indannat ma fehem li jmur fil- lok tat- turmenti. Li d- dinja kollha hi mimlija bil- mard u bl- inġustizzji. Li l- midneb bid- dnub jistma kliem Alla taħt saqajh. Li Kristu fuq is- salib juri l- qilla tal- ġustizzja ta' Alla. Li Alla hu dejjem u kullimkien xhud ta' kull opra tajba jew ħażina. Li hija ħaġa li twerwer taqa' f' idejn Alla l- ħaj. Li x- xhieda ta' Alla m' għandhomx tmerija. Li mingħajr fidi ħadd ma jista' jogħġob lil Alla. Li aħjar iżżur id- dar tal- biki mid- dar tal- ferħ. Li r- rigali huma bżar fl- għajnejn u ktajjen għall- idejn. Li ma jilmaħx ix- xbieha ta' Alla min iħobb lil bniedem u jobgħod lil ieħor. Li la 'l Alla u lanqas il- ħwejjeġ kollha ta' Alla ma jista' l- bniedem jifhem bil- ħila tiegħu kollha. Li kontra l- fatt m' hemmx raġunar. Żomm is- skiet ma' bniedem inkurlat. Li s- Sinjur Alla mhuwiex fl- inkwiet anqas fit- taħwid. Li moħħ aġitat ma jarax ċar anqas jirrifletti. Li Alla waħdu huwa kbir. Li meta għamiltha man- nies dejjem sfajt anqas milli kont. Li l- hena tar- ruħ, il- ħajja tajba. Li Alla ma jridx id- dnub, imma l- effett tad- dnub huwa volontà ta' Alla. Li min jimxi wara Kristu ma jimxix fid- dlamijiet. Li l- ikbar għaref min jixħet id- dinja wara spallejh. Li t- tjieba biss togħġob lil Alla. Li min jikkuntenta x- xewqat tiegħu, ikasbar il- kuxjenza. Li hija frugħa taħseb f' din il- ħajja u ma jimpurtakx mill- oħra. Li min jagħraf sewwa lilu nnifsu, ma jħobbx li jkun imfaħħar. Li n- natura tħobb turi ruħha. Li l- aqwa kumbatt meta wieħed ikollu jirbaħ lilu nnifsu. Li l- aqwa dmir tagħna hu li nfittxu l- indafa tal- kuxjenza tagħna. Li kbir huwa, min jara ruħu żgħir. Li Alla jagħti bosta dawlijiet lil min jgħix tajjeb. Li l- antiki ma qaluhomx għalxejn il- proverbji tagħhom. Li kburi u xħiħ qatt ma għandhom kwiet. Li Alla jifli l- qlub tal- bnedmin. Li l- użin ta' Alla xejn ma jixbah lil dak tal- bniedem. Li qalb il- kburi hija dejjem imħabbta bl- għejra u bil- korla. Li wisq aħjar tieħu parir milli tagħtih. Li wieħed jitkellem fuq il- ħwejjeġ li jħobb jew li jixtieq. Li kif għex Kristu għandu jgħix il- veru nisrani. Li b' dak stess li wieħed jidneb bih, bih ukoll ikun ittormentat. Li mhux ta' min jipprojbiha l- mużika. Li r- reliġjon u mhux il- politika tagħmel tajjeb il- poplu. Li min ikun irrikorra lejn Marija Santissma jsib żgur għajnuna soda. Li l- istorja hija xhud bla qerq. Li x- xorti ta' kull bniedem f' idejh: mat- tajjeb jitjieb, mal- ħażin jeħżien. Li bniedem ta' ftit ħsibijiet igawdi paċi kbira. Li Alla huwa dejjem lest biex jgħin 'il kull min jittama fih. Li min m' għandux ħila jirbaħ ħwejjeġ żgħar u ħfief, wisq iżjed ma jirbaħx il- kbar. Li waqt is- salib kulħadd jistqarr li d- dinja ma tagħtix thennija u kwiet. Li t- tentazzjoni tagħmel il- bniedem umli, tnaddfu u tgħallmu. Li ma nistgħux ngħixu mingħajr tentazzjonijiet għalkollox. Li l- bidu tat- tentazzjoni huwa aktarx in- nuqqas ta' fehma soda. Li t- tentazzjoni turi x' niswew. Ilqa' mill- ewwel, għax id- duwa ma tkunx tiswa iżjed. Li skont il- muntanja s- silġ. Li l- imħabba tagħna nfusna tagħmina. Li dak li jsaħħnilna demmna mhux min- naħa ta' Alla. Li l- indifferenza għas- suċċess turi intenzjoni retta fl- opri tajba. Li Alla ma jħalli qatt waħdu 'l kull min ikun jogħġbu. Li inqas hu s- sens għal kull ħaġa, fejn hemm attenzjoni għal bosta. Li mingħajr l- imħabba tal- qalb l- għamil ta' barra ma fih ebda mertu. Li jaqbel tintilef parti biex ma jintilifx kollox. Li wisq jagħmel min iħobb wisq. Li l- ġid kollu ġie minn għajn waħda, cioè minn Alla. Li mingħajr il- paċenzja l- merti tagħna ma tantx jiżnu wisq. La titfax kliem fejn m' hemmx smigħ. Li ħadd ma huwa bla difett. Li l- martri ma kienx ikollhom dik il- kuruna tal- glorja, li ma kinitx il- ħruxija tat- tiranni. Li l- bniedem jaħseb ħaġa u Alla jaħseb oħra. Li suldat għaqli jaħdem l- armi fiż- żmien tal- paċi. Li drawwa ħażina tinqered bi drawwa tajba. Li l- aqwa tbatija tal- bniedem m' għandhiex x' taqsam mal- kobor tal- premju. Li qabel ma twissi l- ħbieb tiegħek, wissi lilek innifsek. Li kollox jgħaddi u inti tgħaddi wkoll. Li min hu tabilħaqq niedem, kulma hawn fid- dinja jiġih morr. Li l- aħjar bniedem u l- aktar ixxurtjat, min ibati xi ħaġa għal Alla. Li m' hemmx isbaħ mit- triq tan- nofs. Li Bin il- bniedem jiġi f' ħin li ma tkunx tobsor bih. Li ħwejjeġ li ma jogħġbukx fl- oħrajn, ittendi minnhom int u aħrabhom. Li ż- żmien l- imgħoddi ma jarġax jiġi. Li l- paċi u l- hena mhumiex għall- ħżiena. Li min għadu ma mietx għalih innifsu, bosta ħwejjeġ idejquh u jħawduh. Li Kristu jġegħilna nfittxu li noqogħdu fl- inqas lok. Li aħjar bniedem kwiet minn wieħed għaref. Li min iħobb, jibża' . Li bniedem jara l- għamil, imma Alla jħares lejn il- fini tal- għamil. Li x- xortijiet jintefgħu fil- ħoġor, iżda jintgħażlu mis- Sinjur. Li min iħares il- kmandamenti, iħares ruħu. Li xhud falz ma jkunx mingħajr kastig. Li min jindokra lsienu, jindokra qalbu mid- dwejjaq. Li ma jafx isofri min jixtieq li ma jsofrix. Li min jitkellem huwa dejjem responsabbli quddiem Alla. Li l- kliem itir, iżda l- miktub jibqa' . Li l- baxxi u l- kbar huma bżonn xulxin. Li min jibża' joqgħod attent. Li xejn ma huwa iżjed potenti minn bniedem li jitlob. Li min jitlob jaqla' u min ifittex isib. Li l- bniedem qatt ma huwa għani biżżejjed. Li jew tieħu paċenzja, jew tikkriepa. Li s- slaleb tad- deheb huma itqal minn tal- għuda. Li għall- imdorri ebda impressjoni. Li aħjar bniedem fqir li jħobb 'l Alla minn raġel għaref, minfuħ bil- għerf tiegħu. Li raġel għaref jew mara sabiħa rari biex issibhom umli. Li fejn ma tistax issemmi l- proxxmu fil- ġid, issemmih qatt fid- deni. Li lil dawk li Kristu ħabb l- aktar, lestielhom post fejn salibu. Li m' hawnx xewk mingħajr ward, u ward mingħajr xewk. Li iktar togħġob lil Alla l- ħniena mill- vittmi. Li meta jonqos il- ħatab, in- nar jibda jintefa. Li l- glorja timxi wara l- umli, u l- umiljazzjoni wara s- supperv. Li l- korla ma tagħmilx ħniena. Li Alla jigglorifika 'l min ikun igglorifikah. Li jibqa' kalm għad- disprezzi, min jopra b' intenzjoni retta. Li Alla jħalli l- bniedem jaqa' fl- impurità, billi ma jarahx umli quddiemu. Li l- qaddisin sofrew wisq. Li mingħajr il- grazzja ta' Alla, kollox fejn hu jibqa' . Li l- iblah taqlagħlu għajnu jifraħ. Li jekk is- Sinjur ma jindukrahiex Hu l- belt, għalxejn jgħassu l- għassiesa. Li l- bniedem imut darba biss. Li l- ikbar trux min ma jridx jisma' . Li Alla mhux ħanin biss, iżda ġust ukoll. Li kelb li jinbaħ ma jigdimx. Li l- indafa hija virtù. Li l- għażż huwa missier il- vizzjijiet. Li aktarx min mhux nadif f' ġismu anqas ma jkun nadif f' ruħu. Li min jaf kemm jiswa t- tagħlim, iħabrek biex ixerrdu. Li Ruma ma nbnietx f' sebat ijiem. Li xejn ma jiswa li wieħed jeżamina ruħu, jekk mhux dispost li jikkoreġi ruħu. Li kull bidu iebes. Li m' għandux wieħed jaqta' qalbu, jekk ikun, wara li beda jservi 'l Alla, raġa' waqa' fid- dnubiet. Li kollox jiġi waqtu. Li l- hena mhux qiegħed f' li tagħmel li jogħġbok, imma f' li ttemm dmirek. Li x- xitan l- ewwel jagħmik u mbagħad jidħak bik. Li lill- fqir jonqsuh ftit ħwejjeġ, u lix- xħiħ jonqsu kollox. Li l- iblah jidhirlu li jaf kollox u l- għaqli jidhirlu li ma jaf xejn. Li min jixtieq id- deni lil għajru, jiġi f' daru. Li min jarra moħħu jbati ġismu. Li l- ewwel l- obbligazzjoni, imbagħad id- devozzjoni. Agħmel il- ġid u nsieh, u d- deni li għamilt, ftakar fih. Li libsa sabiħa ma tindikax għerf. Li misħut min jagħmel il- ħwejjeġ ta' Alla mhux sewwa, bla kont. Li ktieb tajjeb huwa veru teżor. Li min ma jridx ibusek jgħid li fommok jinten. Li aħjar issofri weġgħa waħda bil- paċenzja milli tinkorla u tqajjem bosta kontra tiegħek. Li kelb mismut kull ilma jaħsbu misħun. Li l- ħażin jobgħod id- dawl. Li l- verità toffendi. Li l- ħobż agħtih lil min jaf jieklu, u x- xogħol lil min jaf jaħdmu. Li bejn tnejn jiġġieldu, igawdi t- tielet. Li min jidħol bejn il- basla u qoxritha jibqa' b' riħitha. Li n- natura tmut, għax bilfors. Li fejn jogħġobha, in- natura ma tarax tbatija. Li n- natura aktar tħobb tieħu milli tagħti. Li n- natura tħobb ġid li jsir lilha biss. Li l- għajjur, qattiel. Li l- għażż ma jridx xogħol. Li wieħed għandu jisma' minn Alla, u mhux mill- bnedmin. Li l- ubbidjenza togħġob lil Alla aktar mill- vittmi. Li min jagħmel li jrid, jisma' li ma jridx. Li bix- xejn ma jsir xejn. Li Alla fejn iridek isibek. Li żaqq mimlija ma tagħdirx il- vojta. Tpoġġix ma' ħajt mhux sod. Li l- isptar, iċ- ċimiterju u l- Kruċifiss huma l- kotba li jgħallmu l- veru għerf. Li jkun lilek meqjus, kif tkun qist lil ħaddieħor: maħfra, b' maħfra, vendetta b' vendetta. Li għall- bruda kważi ebda rimedju. Li l- bniedem huwa maħluq għal Alla, u ma jsibx mistrieħ ħlief f' Alla. Li l- qalb tal- bniedem hija żgħira, imma d- dinja kollha ma tissodisfahiex. Li l- eżempji ta' Kristu huma veri preċetti għalina. Li Kristu bata għalina, u ħallielna l- eżempju li nimxu warajh. Li Kristu l- ewwel beda jagħmel u mbagħad jgħallem. Li sforz tant tbatija jenħtieġ li nidħlu fis- saltna ta' Alla. Li mnejn toħroġ il- kelma, toħroġ ir- ruħ. Li Alla jekk idum ma jħallas, imma jħallas żgur. Li mhux kull min hu għani, hu hieni. Li l- bniedem jiżen il- bniedem bil- piż tad- deheb, u Alla bil- piż tal- virtù. Li l- qari ħażin hu velenu fin. Li Ġesù, waqt il- ferħ isib bosta ħbieb, imma ftit isib waqt it- tbatija. Li l- mewt tagħmel ix- xettri bħall- imgħażaq. Li l- ġustizzja kulħadd iħobbha, iżda ħadd ma jridha wara biebu. Li min iħallas bil- quddiem, ħut jinten jiekol. Li aħjar għasfur f' idejk, minn mija fl- ajru. Li mhux kull min irid, imur il- Ġenna, imma min irid tassew. Li x- xitan ma jimpurtahx biex jirbħek, basta li jirbħek. Erfa' u sorr għal meta tiġi bżonn. Li min ma jiftakarx fuq it- tbatija tad- dinja l- oħra, ma jissoportix it- tbatija ta' din il- ħajja. Li aktar għandek tibża' minn Alla milli mill- bnedmin. Li l- uniku għadu tagħna hu d- dnub. Li fit- tentazzjonijiet tal- impurità jirbaħ min jaħrab. Li Alla jibagħtilna l- mard u d- dwejjaq għax iħobbna. Li Alla jħobb ta' Alla. Li ma jistax, min ma jridx. Li l- midinbin jisħtu l- għerf. Li l- bnedmin għall- qalb ta' Alla jissaffew bil- ġamar tan- niket. Li Alla jħares mid- deni 'l dawk li jfittxuh. Li ħadd ma ttama fil- Mulej u tqarraq. Li min għandu l- biża' ta' Alla, jistenna bis- sabar il- ħniena tiegħu. Li aktar mietu nies bl- ikel żejjed, milli bil- ġuħ. Li x- xewk ta' din id- dinja waqt il- mewt jitbiddel f' ward. Li Alla ma jħobbx ħlief 'il dawk li jħobbu t- tagħlim. Li d- daħq f' ħalq il- boloh. Li dak li inti tħobb jissejjaħ alla tiegħek. Li l- ħażin l- alla tiegħu jagħżlu hu. Li s- supperv ma jitlobx maħfra. Li l- edukazzjoni tajba fiċ- ċokon, dijadema fil- kobor. Li dawk li Alla jrid jitlef, ibellahhom. Jekk tiltaqa' ma' bniedem tal- għaqal fittxu, u b' riġlek ħaffer l- għatba tal- bieb tiegħu. Li dak li hu ogħla minnek, m' għandekx xi tridu. Qalb iebsa ġġib l- għali b' idejha. Bniedem tassew għaref u għaqli jitbiegħed mid- dnub. Li l- eqqel nar bl- ilma jintefa. Li d- dehen, il- għerf u t- tagħlim jinsab fi bniedem tal- għaqal. Li minn gidba li inti għedt, imqar bla ma ridt, istħi. Li f' jum il- ħaqq, il- ġid li għandek, xejn ma jiswielek. La toqgħodx bla biża' fuq dnubietek, il- maħfura. Oqgħod isma' bis- sabar li jgħidulek, biex tifhem tajjeb, u twieġeb is- sewwa bil- għaqal. Li l- gideb u ż- żibel kullimkien jinsab. Li d- dinja tħabbtek u tgħallmek wisq aktar minn imgħallmek. Li nies tal- għatba u tat- taraġ m' hemmx għalihom faraġ. Li l- fsied iħassar l- ulied. La tiftaħx qalbek ma' bniedem iblah. Li tkun titgħabba b' toqol kbir, jekk tissieħeb ma' min hu aqwa minnek. Li x- xħiħ la jħenn għal ħaddieħor, anqas għalih innifsu. Li f' għajnejn ix- xħiħ sehmu dejjem żgħir. Li kull ġisem jitbiel bħax- xitel. Li wara l- mewt jinqala' x- xewk. Li malli Alla ħalaq il- bniedem, telaqlu rajh f' idejh. Li bosta mietu b' xafret is- sejf, imma mhux daqskemm mietu ħtija tal- ilsien. Li min iwiegħed ħafna, ma jagħti xejn. Li dawk, li jibżgħu minn Alla, qatt ma jwebbsu rashom għal kelmtu. Li min iħobb 'l Alla, talbu jkun mismugħ. Li bil- barka tal- missier jitwaqqfu djar l- ulied. Li l- bniedem jitwieled għarwien, u jindifen liebes, jekk ikeffnuh. Tbiegħed mill- għedewwa u imxi b' għajnejk miftuħa mal- ħbieb. Li kelma tal- ħlewwa tkattar il- ħbieb u ttaffi l- qilla tal- għedewwa. Li fil- logħob min jirbaħ, jitlef, u min jitlef, jitlef. Li l- għana bħalma jaf idaħħqek, jaf ukoll ibikkik. Qis ruħek biex ma jqisukx. Li aħjar inti tmut bla wlied, milli tħalli warajk ulied ħżiena. Li qalb il- bniedem Alla biss jaf x' fiha. Li lil min tagħtih, la ssewwidlux qalbu bi kliem iebes. Li fi żmien il- ġid, ftakar fil- għaks. Li minn filgħodu sa filgħaxija ż- żmien jitqalleb. Li tislima u tbissima la tiċħadhom lil ħadd. Li l- inbid u n- nisa jtellfu moħħ l- għorrief. Li l- iblah ibiegħed il- ħbieb. Li l- ħalliel mhux eħżen mill- giddieb. Li min ma jfittixx is- sewwa, ma jsirx għaref. Li qalb il- boloh f' fommhom u fomm il- għorrief f' qalbhom. Li l- ħażin il- biża' tal- bnedmin inessih il- biża' ta' Alla. Li jekk ma tikolx it- tewm ma ġġibx fuqek riħet it- tewm. Dak li ma ħżintx f' żgħożitek, kif trid issibu fi xjuħitek? Li mara tal- għaqal, hena ta' żewġha. Li min jikxef kelma bejn tnejn, jitlef ħabibu. Li meta tiltaqa' mal- boloh, aħsibha darbtejn, qabel ma tgħid il- kelma. Li l- ħażin li għaraft min hu, aħjar mit- tajjeb li m' għaraftx x' inhu. Li s- sejf joqtol il- ġisem, u l- ilsien joqtol ir- ruħ. Li dak li jfissed 'l ibnu għad 'il quddiem jinfaxxalu l- ġrieħi. Li x- xorb bil- qies hena tar- ruħ u saħħa tal- ġisem. Li l- mistħija tiġbed lejha l- imħabba. Li l- ħażin titimgħu ħobżok u hu jidgħilek. Li qalb l- iblah kiesħa bħal raddiena u fehmtu ddur bla fus. Li aħjar uliedek jiġu jitolbu lilek, milli inti tmur titlob lil uliedek. Li l- boloh jimlew rashom bil- ħolm. Li f' mewtek tagħti ruħek 'l Alla, ġismek lit- trab, u ħwejġek lil niesek. Li kulma toffri lil Alla, agħtihulu b' qalbek kollha. Li min għandu mara tajba, għandu l- bidu tal- aqwa ġid. Li fejn m' hemmx il- mara tad- dar ir- raġel jitniehed fil- faqar. Li hu għaref dak li hu għaref għalih innifsu. Li ħajjet il- bniedem kollha fil- hemm. Li iben imrobbi ħażin, għajb lil missieru. La tilgħabx mal- inbid, għax bosta tilfu ġieħhom bl- inbid. Li dak li jogħġbok, u dak li ma jogħġbokx; it- tnejn fihom periklu. Li minn xewqatek qis dawk ta' għajrek. Li d- deheb ġebla ta' tfixkil għal min iqimu. Li taħbil il- moħħ itajjar in- ngħas. Li l- bniedem għaqli f' kollox jgħid lill- oħrajn: Xi profitt hemm? Li min jishar biex jistagħna, jinfena. Li min jidneb taħt għajnejn dak li ħalqu, jaqa' taħt idejn it- tobba. Li s- swied il- qalb iġib il- mewt.